**CONVOCATÒRIA 2020 DEL PROGRAMA DE SUBVENCIONS DE L’AJUNTAMENT DE BARCELONA PER A PROMOCIÓ I REFORÇ DE L’ECONOMIA SOCIAL I SOLIDÀRIA (ESS)**

La convocatòria de l’any 2020 està emmarcada en les Bases reguladores de subvencions de l’Ajuntament de Barcelona per a la promoció i reforç de l’economia social i solidària aprovades per Acord de la Comissió de Govern de data 7 de març de 2019.

**Exposició de motius**

Per tal de donar resposta a l’atur i la precarietat d’importants segments de la població i a la vegada contribuir als objectius generals de democràcia econòmica i desenvolupament local es fa necessària la implementació de mesures concretes que contribueixin a la resolució col·lectiva i solidària de les necessitats materials del conjunt dels habitants de Barcelona.

A fi que aquestes mesures tinguin una apropiació sostinguda, autònoma i viable per part de les iniciatives receptores, cal posar l’accent en la naturalesa socioeconòmica dels projectes beneficiaris així com en la seva aportació en la creació i consolidació de llocs de treball que garanteixin la participació econòmica, l’accés a drets fonamentals i a la renda socialment necessària per viure.

Finalment, i amb la voluntat que aquestes mesures contribueixin a transformar i diversificar el model productiu de la ciutat, és prioritari canalitzar-les en àmbits que promoguin una nova economia urbana, equitativa socialment i sostenible a nivell mediambiental.

És en aquest sentit que són imprescindibles mesures de suport a la generació d’ocupació estable, a la inserció sociolaboral i a la creació i consolidació d'iniciatives socioeconòmiques en el marc de l’economia cooperativa, social i solidària, on l’activitat econòmica prima la satisfacció de necessitats humanes per sobre del lucre, és gestionada de forma democràtica i està compromesa amb l’entorn social i mediambiental.

**Finalitat i Objectius**

Les activitats o projectes que es subvencionaran hauran de fomentar activitats d'interès públic o social que tinguin per finalitat la creació de noves cooperatives o bé la transformació d’empreses existents en cooperatives, la consolidació i creixement empresarial de les iniciatives d’Economia Social i Solidària; promovent els projectes d’intercooperació i acompanyant l’escalabilitat dels mateixos.

Entre els objectius de la Direcció de Serveis d’Economia Cooperativa Social i Solidària es troben l’impuls i acompanyament de projectes que permetin promocionar i reforçar l’Economia Cooperativa, Social i Solidària dela ciutat de Barcelona, concretant-se en:

Promoció:

* Impulsar mesures de sensibilització i difusió, impuls i visibilització com a model econòmic alternatiu.
* Impulsar mesures per a la generació de noves iniciatives d’economia social i solidària a la ciutat.
* Impulsar mesures de transformació de societats mercantils, econòmiques i associatives en entitats d'economia social i solidària que siguin generadores d'ocupació estable i sostenible.

Reforç:

* Impulsar mesures per enfortir i millorar les iniciatives de l'economia social i solidària ja existents.
* Impulsar mesures per millorar la seva articulació i intercooperació.

Contribució al desplegament de l’Estratègia BCN 2030 ESS.

**1. ENTITATS SOL·LICITANTS**

* 1. Poden ser beneficiàries d’aquesta convocatòria de subvencions:

1.1.a Les persones jurídiques que presentin projectes que persegueixin els objectius i compleixin els requisits de la convocatòria, tals com, sense caràcter limitatiu, entitats i empreses del tercer sector social, societats cooperatives, mutualitats, societats laborals, iniciatives d'economia comunitària i economia col·laborativa del procomú, entitats universitàries i educatives de caràcter públic o privat.

1.1.b Les agrupacions de persones jurídiques, públiques o privades, tals com grups cooperatius o altres formes jurídiques que agrupin entitats a les que es fa referència en el punt 1 d'aquest apartat, donant forma a projectes d'intercooperació o col·laboració empresarial que es basin en els principis i valors de l'economia social i solidària, d'acord amb allò que disposa l'art. 3.2 de la Normativa general de subvencions de l'Ajuntament de Barcelona (NGRS).

1.1.c Les agrupacions de persones físiques, inclosos els/les empresaris/es individuals, en procés de constitució d’una cooperativa.

1.1.d Les agrupacions de persones físiques de projectes d’economia comunitària i col·laborativa del procomú que no estiguin formalitzats.

1.1.e Qualsevol persona jurídica amb un projecte de transformació en cooperativa.

En el supòsit que es tracti d’una agrupació de persones físiques, definides en el punt 1.1.c i 1.1.d, podrà presentar la sol·licitud de subvenció una persona física individual en nom de l’agrupació, acompanyant l’acord signat de compromisos i participacions de les persones participants, si bé s’entendrà com a beneficiari/a de la subvenció municipal i assumirà les conseqüències tributàries que se’n derivin la persona que consti com la sol·licitant de la subvenció.

Pels beneficiaris/àries definits en el punt 1.1.c i 1.1.e s’estableix com a obligació de la subvenció la constitució de la cooperativa, registrada en el registre corresponent i l’alta censal, abans de la finalització del projecte subvencionable. Als efectes de la justificació econòmica seran admissibles les despeses facturades a nom dels sol·licitants i les despeses facturades a nom de la cooperativa un cop constituïda.

* 1. Per a cada modalitat s’especifica la tipologia de persones físiques i jurídiques beneficiàries.
  2. Les entitats sol·licitants amb antiguitat superior a 3 anys i amb un mínim de 10 persones treballadores en el moment de presentar la sol·licitud, hauran d'acreditar com a màxim durant el període de justificació, haver fet un balanç social que incorpori criteris socials i ambientals de transparència i bon govern, com per exemple el balanç social de la Xarxa d’Economia Solidària, el balanç del Bé Comú, el Global Reporting Iniciative (GRI), o altres de similars.
  3. Les entitats sol·licitants hauran d’adequar la seva activitat als principis ètics i a les regles de conducta que permetin assegurar el compliment dels principis d’igualtat, d’objectivitat i de transparència. En cas d'incompliment dels principis ètics i de les regles de conducta serà d'aplicació el règim sancionador que preveu la Llei 19/2014, del 29 de desembre, de Transparència, accés a la informació pública i bon govern, i les sancions que preveu l'article 84 pel que fa a beneficiaris/es d'ajuts, sense perjudici d'aquelles altres possibles conseqüències previstes a la legislació vigent en matèria de subvencions. En cas d'incompliment dels principis ètics i de les regles de conducta serà d'aplicació el règim sancionador que preveu la Llei 19/2014, del 29 de desembre, de Transparència, accés a la informació pública i bon govern, i les sancions que preveu l'article 84 pel que fa a beneficiaris/es d'ajuts, sense perjudici d'aquelles altres possibles conseqüències previstes a la legislació vigent en matèria de subvencions.”

**2. CRÈDIT PRESSUPOSTARI DE LA CONVOCATÒRIA**

Amb càrrec a la partida pressupostària del Pressupost de 2020 es consignen 800.000 euros com a import total de la convocatòria.

**3. ÒRGAN GESTOR**

L’òrgan gestor d’aquesta convocatòria és la Gerència d’Economia , Recursos i Promoció Econòmica o de l’Àrea on s’emmarca aquest Programa de subvencions.

**4. TERMINI I FORMA DE PRESENTACIÓ DE SOL·LICITUDS**

4.1. El termini de presentació de sol·licituds anirà des del dia17 de març de 2020 fins el dia 17 d'abril de 2020. Qualsevol sol·licitud presentada fora d’aquest termini no serà admesa a tràmit.

4.2. Per a tots/es els subjectes obligats/des de l’article 14 de la Llei 39/2015, d’1 d’octubre, de procediment administratiu comú de les Administracions Públiques, és a dir per totes les persones jurídiques, és obligatori emplenar i presentar la sol·licitud a través de la seu electrònica de l’Ajuntament (http://www.bcn.cat/tramits), utilitzant els formularis específics de la convocatòria i seguint les instruccions indicades en aquest portal de tràmits. Tots els tràmits associats a la sol·licitud; aportació de documentació, justificació i/o altres hauran de realitzar-se a través de la seu electrònica.

4.3. Podran presentar la sol·licitud de manera presencial les persones físiques d’acord amb el que disposa l’article 14.1 de la llei 39/2015 d’1 d’octubre, del procediment administratiu comú de les administracions públiques, sense perjudici del que disposa l’article 16 de la Llei 39/2015

4.4 En el cas que es produeixi una interrupció no planificada en el funcionament de la seu electrònica de l’Ajuntament de Barcelona, durant l'últim dia establert per a la realització del tràmit corresponent, aquest es podrà dur a terme durant els tres dies hàbils següents en la mateixa seu electrònica.

Sense perjudici de les mesures que s’adoptin en situacions excepcionals, d’acord amb l’article 12 de l’Ordenança Reguladora de l’Administració Electrònica de l’Ajuntament de Barcelona aprovada el 21 de desembre de 2018.

4.5 Els documents bàsics per concórrer a la convocatòria regulada per les bases reguladores s'han de presentar mitjançant els impresos establerts i han d'estar degudament emplenats i signats pel representant legal de la persona jurídica o física o per la persona acreditada a tal efecte en la sol·licitud. Les sol·licituds que no es presentin emplenades per mitjans informàtics quedaran directament excloses i no seran admeses a tràmit.

**5. SOL·LICITUD**

* **Document bàsic 1:** Instància de sol·licitud de subvenció. Conté una declaració responsable, la qual substitueix la presentació de documentació acreditativa d'aquesta declaració responsable en el moment de la sol·licitud.
* **Document bàsic 2**: Formulari descriptiu de projecte. Cal presentar-lo conjuntament amb el document bàsic 1 i 3.
* **Document bàsic 3**: Formulari de pressupost. Cal presentar-lo conjuntament amb el document bàsic 1 i 2.
* **Declaració de transparència.**
* **Document de titularitat** del compte per a transferència bancària. En el cas d’aquelles entitats que disposin de compte en entitats de les finances ètiques i/o cooperatives, donat que és un **criteri de valoració**, caldrà que, **obligatòriament** per a sol·licitar la subvenció, presentin el full de “Sol·licitud de transferència bancària per a pagaments a creditors” amb la diligència de conformitat de l’entitat de crèdit i signat i segellat per la mateixa entitat.
* En el cas de persones físiques i entitats agrupades hauran d’aportar **obligatòriament,** per a sol·licitar la subvenció, **l’acord signat** segons el formulari que es facilitarà **.** En aquest casos, els acords signats (entre persones físiques i entre entitats agrupades) hauran d’indicar la participació i aportació de cada part de l’agrupació per a l’execució del projecte proposat i l’import de la subvenció a aplicar per a cadascuna de les entitats sòcies. S’haurà de fer menció explícita del grau de complementarietat entre les organitzacions i/o persones físiques per a la constitució de l’agrupació.

Els models d’aquests documents estaran disponibles a: <http://ajuntament.barcelona.cat/ca/informacioadministrativa/subvencions>

Les sol·licituds que no incloguin el document bàsic 1, document bàsic 2 i document bàsic 3, degudament complimentats, abans de la finalització del termini establert a la convocatòria, quedaran directament excloses. Els documents bàsics 1, 2 i 3 vàlids a efectes de valoració administrativa i tècnica seran els que estiguin en disposició de l'administració abans de la finalització del termini de presentació de sol·licituds.

No es tindrà en compte cap documentació lliurada que no s'acompanyi de la corresponent sol·licitud (document bàsic 1), si no és per adjuntar-la a un procediment ja iniciat.

En cas de resultar beneficiari/ària, es requerirà la presentació de la documentació acreditativa ja referenciada en la declaració responsable, sempre i quan no consti en els registres de l'Ajuntament o de les seves entitats municipals.

Cada sol·licitud presentada correspondrà a un sol projecte a subvencionar, assenyalant un únic codi de modalitat (àmbit temàtic i modalitat) al que es vulgui concórrer. El “nom del projecte” a subvencionar identifica el conjunt d'accions per les quals es demana la subvenció.

El fet de presentar la sol·licitud implica l’acceptació de la realització de les comunicacions, previstes en aquesta convocatòria, per part de l’Administració al correu electrònic que necessàriament ha d’indicar el/la sol·licitant.

Igualment, la presentació de la sol·licitud implica la inscripció de l’Entitat al Fitxer General d’Entitats Ciutadanes. Conforme a la Llei Orgànica 3/2018, de 5 de desembre, de Protecció de Dades Personals i garantia dels drets digitals, les dades personals seran incorporades al fitxer titularitat de l’Ajuntament de Barcelona, amb la finalitat de gestionar aquestes subvencions. Els drets d’accés, rectificació i cancel·lació s’exerciran mitjançant comunicació escrita presentada en un registre municipal i adreçada a Plaça Sant Jaume, 1, 08002 Barcelona, indiciant clarament en el títol “Tutela de drets LOPD” això, com el dret que es desitja exercitar.

**6. QUANTIA DE SUBVENCIÓ I CONCEPTES SUBVENCIONABLES**

**Aplicació pressupostària i quanties**

Per atendre les sol·licituds corresponents als àmbits i programes subvencionables, s’han autoritzat les depeses amb càrrec a la partida pressupostària i estats de previsions de despeses de l’exercici 2020. No obstant, aquesta partida pot ser ampliada per l’òrgan concedent durant el procés d’atorgament i d’acord amb l’art. 58 del Reial Decret 887/2006, de 21 de juliol, pel qual s’aprova el reglament de la Llei General de Subvencions amb crèdits provinents de convocatòries anteriors que van tenir una despesa inferior a la inicialment prevista, o com a conseqüència d’una generació, ampliació o incorporació de crèdit.

**Import màxim a sol·licitar, nombre màxim de projectes i incompatibilitats**

|  |  |  |
| --- | --- | --- |
| Àmbit temàtic | Modalitat | Import màxim subvenció |
| 1. Creació i Consolidació | a | 7.200 € |
| b | 10.000 € |
| c | 4.500 € |
| 1. Intercooperació | a | 35.000 € |
| b | 18.000 € |

La quantia de la subvenció atorgada no superarà el 80 % de la despesa total del projecte a subvencionar, especificada al document bàsic 3 del pressupost de projecte.

En el cas que la sol·licitud presentada sobrepassi l’import màxim, es considerarà com a import sol·licitat el màxim de l'establert a la convocatòria.

Es limita a un màxim d’una sol·licitud de subvenció per persona física o jurídica. Una mateixa persona física o jurídica només pot presentar una sol·licitud per a tota la convocatòria, bé sigui com a persona física o jurídica individual o bé com a persona física o jurídica líder d’una agrupació d’entitats o persones físiques (l’entitat o persona física líder de l’agrupació és la persona física o jurídica que assumeix la representació legal de l’agrupació d’entitats o persones físiques).

Excepcionalment es permetrà que una entitat que ja hagi presentat una sol·licitud (com a persona física o jurídica individual o com a líder d’una agrupació) pugui participar en una altra sol·licitud com a membre d’una agrupació, però en cap cas ho pot fer com a líder de l’agrupació.

En el cas que una mateixa entitat sigui sol·licitant en més d’una sol·licitud d’entitat agrupada; comportarà l’exclusió de la sol·licitud de l’entitat agrupada en el seu conjunt.

En el cas que un/a mateix/a sol·licitant presenti més sol·licituds de les permeses a la convocatòria, quedarà acceptada la primera sol·licitud per rigorós ordre de registre.

**7. DURADA DELS PROJECTES**

Tal i com s'indica en les Bases reguladores de subvencions de l’Ajuntament de Barcelona, els projectes subvencionats hauran d'iniciar-se dins de l'any objecte de la convocatòria i la seva durada màxima serà de dotze mesos.

**8. ÀMBITS TEMÀTICS I MODALITATS DE PROJECTE**

|  |  |  |  |
| --- | --- | --- | --- |
| ÀMBIT TEMÀTIC | | MODALITAT | |
| A | Creació i Consolidació | A.a | **Creació i transformació**: Creació de noves cooperatives i transformació, d’altres formes jurídiques pre-existents, en cooperatives. |
| A.b | **Consolidació**: Consolidació empresarial i escalabilitat de les iniciatives d’Economia Social i Solidària per enfortir la seva viabilitat econòmica |
| A.c | **Formació**: Innovació i Formació per a la millora de la gestió i l’obertura de noves línies de negoci.  c1. Formació grupal per a persones sòcies, treballadores i voluntàries de l’entitat.  c2. Despeses de matriculació de les persones de l’entitat en accions formatives externes.  c3. Pràctiques de les persones estudiants universitàries i de formació dual de FP en entitats i empreses de l’Economia Social i Solidària. |
| B | Intercooperació | B.a | **Intercooperació de 2n i major nivell**: Projectes promoguts per entitats de l'Economia Social i Solidària o de les finances ètiques de segon nivell i superior, que contribueixin al desplegament de l’Estratègia BCN 2030 ESS de Barcelona, i tinguin per destinatàries a les seves entitats sòcies. |
| B.b | **Intercooperació de 1r nivell**: Projectes d’intercooperació promoguts per entitats i empreses de l’Economia Social i Solidària que contribueixin al desplegament de l’Estratègia BCN 2030 ESS. |

**9. PROCEDIMENT DE CONCESSIÓ**

L’òrgan gestor/a del procediment serà la Gerència d’Economia, Recursos i Promoció Econòmica de l’Ajuntament de Barcelona o de l’Àrea on s’emmarca aquest Programa de subvencions.

L’òrgan concedent, que té la competència per a l’atorgament i denegació (provisionals i definitius) de les subvencions, correspondrà al/a Regidor/a titular de l’Àrea on s’emmarca aquest Programa de subvencions.

La competència per a l’autorització, la disposició i l’obligació de les corresponents despeses correspondrà al/la Gerent competent de l’Àrea on s’emmarca aquest Programa de subvencions, per a les subvencions atorgades, mitjançant la tramitació dels corresponents documents comptables.

En cap cas el pagament de la subvenció es realitzarà en metàl·lic. Es realitzarà mitjançant transferència al compte bancari de la persona jurídica o física beneficiària i sota la seva responsabilitat.

**10. COMISSIÓ DE VALORACIÓ**

Com a òrgan col·legiat, la Comissió de Valoració elevarà l'informe per a la proposta de resolució provisional. La composició de la Comissió serà la següent:

* Comissionat/da d’Economia Social, Desenvolupament Local i Política Alimentària.
* Gerent d’Economia, Recursos i Promoció Econòmica o de l’Àrea on s’emmarca aquest Programa de subvencions.
* Director/a d’Economia Cooperativa, Social i Solidària.
* Cap del Departament d’Economia Social i de les Cures i Polítiques Alimentàries
* Secretari delegat /secretària delegada (actuarà com a secretari/a de la Comissió, amb veu i sense vot)

La Comissió de valoració podrà consultar d’altres persones interlocutores i informadores vinculades als territoris i l’activitat per a la valoració dels projectes presentats.

**11. VALORACIÓ DEL PROJECTE**

El projecte subvencionable pot tenir una puntuació màxima de 10 punts, repartida en dues parts; 6 punts de criteris generals i 4 punts de criteris específics per a cada modalitat.

Els projectes subvencionables, en tot cas, hauran d'assolir una puntuació mínima de 6 punts globals i, per tant, no podran rebre subvenció aquells projectes que hagin obtingut una puntuació inferior.

**12. CRITERIS GENERALS DE VALORACIÓ**

Aquests criteris avaluen les característiques de les entitats sol·licitants (de les persones físiques i jurídiques que presenten les sol·licituds) i l’adequació tècnica del projecte a subvencionar (fonaments, qualitat, impacte, solidesa, finançament i perspectiva de gènere).

**A) Entitat (persona jurídica o agrupació de persones jurídiques o físiques): 1 punt.**

1. Base social (si s’escau) o trajectòria.
2. Nombre de projectes desenvolupats l’any anterior en col·laboració amb altres, o no.
3. Nivell d’autonomia financera i equilibri entre fonts de finançament.
4. Nombre de persones voluntàries o sòcies.

**B) Eines de Balanç Social, Ambiental i/o de Transparència i Bon Govern de l'entitat: 0,75 Punts**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **L’any 2019 heu fet ús d’alguna eina de Balanç Social, Ambiental, i/o de Transparència i Bon Govern?** | | | | | | | | | | |
|  |  |  |  |  | | |  | |  |
|  | Balanç Social  (s’haurà d’aportar doc) | Responsabilitat Ambiental  (S’haurà d’aportar doc) | Transparència i bon govern  (S’haurà d’aportar doc) | Mecanismes de participació i democràcia interna (assistència de persones en %, si s’escau) | | | | | | |
|  | Persones Treballadores | Persones sòcies | | Altres agents | | |
| SÍ |  |  |  | Assemblees |  |  | |  | | |
| Comissions |  |  | |  | | |
| ... |  |  | |  | | |
| NO |  |  |  |  |  |  | |  | | |
| Quina/es? |  |  |  |  |  |  | |  | | |
|
|
|
|  |  |  |  |  |  |  | |  | | |
| Forquilla salarial: preu brut/hora més alt / preu/brut hora més baix, (per hora treballada) | | | |  | | | | | | |
| L’entitat disposa d’un pla d’igualtat de gènere? Adjuntar el document a la sol·licitud | | | |  | | | | | | |
| L’entitat explicita la igualtat de gènere en els seus estatuts, objectius, o missió, memòries d’activitat i/o estructura organitzativa? Adjuntar el document a la sol·licitud | | | |  | | | | | | |

**C) Fonaments de l’organització i el projecte subvencionable: 1 punt**

1. Col·laboració o complementarietat de l’empresa/entitat amb l’acció de l’Administració local considerant els valors que conté, projecta i promou i en especial amb l’Estratègia BCN 2030 ESS.
2. Ajustament a la realitat social i cultural i a les necessitats del col·lectiu al qual s’adreça el projecte subvencionable.
3. Que l’empresa/entitat abordi nous fenòmens socials a la ciutat i plantegi nous enfocaments i metodologies en relació a l’ESS. Entre d’altres, es valorarà que les entitats-empreses residents o amb activitat econòmica en els barris actuals o futurs d’implantació de la prova pilot de la moneda ciutadana de Barcelona[[1]](#footnote-1), el REC (Recurs Econòmic Ciutadà), es comprometin a bescanviar en REC’s un percentatge concret de la subvenció rebuda. El percentatge s’ha d’indicar en el document de pressupost del projecte i posteriorment presentar la corresponent documentació del canvi i la despesa en el moment de la justificació econòmica.
4. Que l’empresa/entitat generi dinàmiques de col·laboració i cooperació en l’àmbit de l’ESS i l’economia de proximitat.

**D) Qualitat del projecte subvencionable: 1 punt**

1. Nivell de concreció, coherència interna i viabilitat tècnica del projecte subvencionable.

1. Mecanismes de participació i democràcia interna en el disseny i implementació del projecte subvencionable.
2. Nivell de concreció dels indicadors de seguiment del projecte subvencionable i grau d’adequació amb les activitats proposades.

**E) Impacte en l’àmbit de l’Economia Social i Solidària: 0,75 punts.**

1. Creació de Mercat Social.
2. Que el projecte afavoreixi l’articulació de l’àmbit de l’Economia Social Solidària a Barcelona.
3. Que el projecte contribueixi a la divulgació i la creació de relat respecte l’Economia Social i Solidària.
4. Que el projecte garanteixi ocupació de qualitat.
5. Pràctiques de consum responsable i beneficis ambientals del projecte (ambientalització d’esdeveniments, economia circular, etc...)

**F) Solidesa i viabilitat econòmica del projecte subvencionable: 0.5 punts**

1. Capacitat i recursos per gestionar, executar i avaluar el projecte subvencionable.
2. Pla de finançament del projecte subvencionable (aportació pròpia, percentatge demanat, previsió i capacitat per aconseguir altres fonts de finançament i recursos).
3. Permanència i possibilitats de sostenibilitat (tècnica i econòmica) del projecte subvencionable en el temps.

**G) Incorporació de la perspectiva de gènere a l’empresa/entitat i en el projecte subvencionable: 0.5 punts**

1. Mesures de coresponsabilitat de gènere (en l’operativa de l’empresa/entitat , en els seus objectius, en el seu pla estratègic, operatiu, comercialització).
2. Efectes del projecte a subvencionar en la millora de la igualtat de gènere de l’entitat i/o a la seva activitat i a les persones destinatàries.

**H) Finances ètiques i cooperatives: 0.5 punts.**

L’entitat disposa d’un compte per formalitzar la subvenció amb entitats de finances ètiques o cooperatives.

**13. CRITERIS ESPECÍFICS DE VALORACIÓ**

Es detallen en cada modalitat.

**14. MODALITATS DE PROJECTES**

**14.A. Creació i Consolidació**

**Aa. Creació i transformació: Creació de noves cooperatives i transformació, d’altres formes jurídiques pre-existents, en cooperatives.**

Persones físiques i jurídiques beneficiàries

Poden presentar sol·licitud de subvenció a aquesta modalitat les persones físiques i jurídiques relacionades en els apartats 1.1.c i 1.1.e. de la present convocatòria.

S’estableix com a obligació de la subvenció la constitució de la cooperativa, registrada en el registre corresponent i l’alta censal, abans de la finalització del projecte subvencionat.

Objectius de la modalitat:

* Facilitar processos de definició i gestió de la constitució de cooperatives i donar suport a la posada en marxa de l’activitat econòmica.
* Promoure i facilitar processos de transformació d’altres formes jurídiques en cooperatives.

Descripció i tipologia de projectes subvencionables:

Són subvencionables en aquesta modalitat els projectes relacionats amb les despeses de constitució, modificació o transformació de la forma jurídica de l’ens beneficiari, despeses de notaria, consultoria tècnica i jurídica, elaboracions de plans d’empresa i plans de viabilitat, estudis de mercat, despeses de prototipatge de productes o serveis, plans de comercialització, despeses d’execució d’un pla de màrqueting, despeses de llicències i taxes derivades de la constitució de l’ens beneficiari o bé la transformació d’una forma jurídica preexistent en una societat cooperativa, despeses de llicències, de projectes tècnics o de projectes d’obres i taxes relacionades amb l’inici i el desenvolupament de l’activitat econòmica.

Despeses subvencionables:

Seran subvencionables en aquesta modalitat les següents despeses elegibles definides en l’apartat 13 de les bases reguladores que estiguin relacionades directament amb la realització del projecte subvencionat:

Despeses directes:

* Nòmines i seguretat social (règim general o règim d’autònoms) del personal propi vinculat al projecte. Amb caràcter excepcional, els/les empresaris/ies individuals que no tinguin persones treballadores en plantilla podran acreditar els seus treballs mitjançant una declaració responsable acompanyada de les declaracions trimestrals de IRPF (model 130) de l’exercici corrent. El preu/hora imputat al projecte subvencionat no podrà superar la quantitat resultant de dividir els rendiments anuals nets de l’empresari/a individual per 1800 hores. Aquestes despeses de personal propi es limiten a un màxim del 20% l’import de la subvenció.
* Treballs realitzats per professionals i empreses externes directament vinculades al projecte subvencionat, incloses despeses de notaria i altres professionals i treballs tècnics directament vinculats al projecte subvencionat.
* Despeses de llicències i taxes relacionades amb l’inici de l’activitat.

No són imputables en aquesta modalitat les despeses indirectes, detallades en l’apartat 13.3. de les bases reguladores.

Criteris específics de valoració: fins a 4 punts.

* Contribució del projecte a subvencionar en el model de governança democràtica de la nova cooperativa. : 1 punt.
* Impacte en la viabilitat empresarial del projecte subvencionable. 1 punt
* Qualitat del projecte subvencionable; innovació (en la producció o prestació del servei, en l’organització, en la comercialització), qualitat de l’ocupació, incorporació en el projecte d’indicadors d’avaluació de caràcter social, de transparència i bon govern, econòmic i mediambiental: 1 punt.
* Impacte del projecte subvencionable en l’enfortiment de la intercooperació i l’enxarxament amb el sector econòmic d’activitat, amb el territori d’actuació, amb l’àmbit de l’Economia Social Solidària i/o el Consum Responsable i el Mercat Social : 1 punt.

**Ab. Consolidació: Consolidació empresarial i escalabilitat de les iniciatives d’Economia Social i Solidària per enfortir la seva viabilitat econòmica**

Persones físiques i jurídiques beneficiàries:

Poden presentar sol·licitud de subvenció a aquesta modalitat les persones físiques i jurídiques

relacionades en els apartats 1.1.a i 1.1.d. de la present convocatòria.

Objectius de la modalitat:

* Promoure processos de desenvolupament de noves activitats i/o línies de negoci
* Promoure processos orientats a la millora substancial dels processos de producció, prestació de serveis i sistemes de comercialització.
* Promoure processos d’incorporació d'eines per a la gestió democràtica, i eines per a la resolució de conflictes.
* Promoure processos d’incorporació d’eines per la millora de mesures de coresponsabilitat de gènere.
* Promoure processos de desenvolupament i implementació d’eines i recursos de R+D+I.

Descripció i tipologia de projectes subvencionables:

Són subvencionables en aquesta modalitat els projectes de creixement i consolidació relacionats amb l’ampliació de la capacitat productiva, augment de gamma de productes / serveis, diversificació de mercats, projectes d’internacionalització i ampliació de mercats en general, incorporació de noves tecnologies en la cadena de producció o prestació de serveis, implementació de plans de comercialització i màrqueting, incorporació d’innovacions productives o organitzatives, implementació d’eines d’I+D, així com introducció i millora d’eines de gestió democràtica, resolució de conflictes i coresponsabilitat de gènere.

Els projectes d’I+D són projectes orientats a la creació i millora significativa d’un procés productiu, producte o servei que pot comprendre tant activitats d’investigació com desenvolupament experimental.

Despeses subvencionables:

Seran subvencionables en aquesta modalitat les següents despeses elegibles definides en l’apartat 13 de les bases reguladores que estiguin relacionades directament amb la realització del projecte subvencionat:

Despeses directes:

* Nòmines i seguretat social (règim general o règim d’autònoms) del personal propi vinculat al projecte. Amb caràcter excepcional, els/les empresaris/ies individuals que no tinguin persones treballadores en plantilla podran acreditar els seus treballs mitjançant una declaració responsable acompanyada de les declaracions trimestrals de IRPF (model 130) de l’exercici corrent. El preu/hora imputat al projecte subvencionable no podrà superar la quantitat resultant de dividir els rendiments anuals nets de l’empresari/a individual per 1800 hores. Aquestes despeses de personal propi es limiten a un màxim del 20% l’import de la subvenció.
* Treballs realitzats per professionals i empreses externes directament vinculades al projecte subvencionat.

No són imputables en aquesta modalitat les despeses indirectes, detallades en l’apartat 13.3. de les bases reguladores,

Criteris específics de valoració: fins a 4 punts.

* Afectació del projecte en l’augment de persones beneficiàries (usuàries, treballadores, sòcies, voluntàries) a les que afecta el projecte subvencionable: 1’5 punts.
* Impacte del projecte subvencionable en la viabilitat econòmica, en l’obertura de noves línies de negoci, millores en R+D+I, i/o escalabilitat de l’entitat: 1 punt.
* Impacte del projecte subvencionable en la millora dels indicadors de balanç social, responsabilitat ambiental i transparència i bon govern de l’entitat. 0’5 punts.
* Impacte del projecte subvencionable en l’enfortiment de la intercooperació i l’enxarxament amb el sector econòmic d’activitat, amb el territori d’actuació i/o amb l’àmbit de l’Economia Social Solidària i/o el Consum Responsable i el Mercat Social : 1 punt.

**Ac. Formació: Innovació i formació per a la millora de la gestió i l’obertura de noves línies de negoci.**

Aquesta modalitat té tres submodalitats:

Ac1. Formació grupal per a persones sòcies, treballadores i voluntàries de l’entitat, d’un mínim de 10 persones i de 10 hores.

Ac2. Despeses de matriculació del personal de l’entitat en accions formatives externes.

Ac3. Pràctiques d’estudiants universitaris i estudiants de formació dual de FP en entitats i empreses de l’ESS.

Les sol·licituds poden contenir una proposta de projecte de formació que contingui les tres submodalitats (Ac1, Ac2 i Ac3), dues d’elles o bé tant sols una submodalitat. En qualsevol cas, l’import màxim de subvenció, tant si la sol·licitud conté una, dos o tres submodalitats, serà de 4.500 €. L’import màxim permès per la modalitat Ac3 (pràctiques de persones estudiants) és de 3.500 €.

La memòria de justificació dels projectes haurà d’acreditar la realització de les activitats, així com informació concreta en relació a l’impacte que ha suposat per l’organització i la seva activitat. Així, en el cas de la modalitat Ac1 serà exigible el full de signatura de les persones participants en l’acció grupal; en el cas Ac2, document acreditatiu de l’entitat formadora de la participació de la persona/es participants, i en el cas Ac3 el conveni de Cooperació Educativa amb la universitat respectiva, o bé l’Acord Formatiu de Col·laboració (en el cas de beca) o el Contracte de formació i aprenentatge amb el Centre de Formació Professional corresponent.

Objectiu de la modalitat:

Aquesta modalitat té per finalitat donar suport a projectes d’accions formatives, internes o externes, i pràctiques laborals de persones estudiants, que contribueixin a la millora de gestió, de producció, d’obertura de noves línies de negoci i a l’escalabilitat dels projectes.

Persones físiques i jurídiques beneficiàries

Poden presentar sol·licitud de subvenció a aquesta modalitat les persones físiques i jurídiques relacionades en els apartats 1.1.a, 1.1.b. i 1.1.d. de la present convocatòria.

**Ac1. Formació grupal per a persones sòcies, treballadores i voluntàries de l’entitat.**

Descripció i tipologia de projectes subvencionables

Formació interna a persones sòcies, treballadores i voluntàries de l’entitat. La durada mínima de la formació grupal s’estableix en 10h per a cada persona participant, i el mínim de persones participants s’estableix en 10 persones. Caldrà justificar en la sol·licitud la contribució directa de les accions en la millora del projecte empresarial. La temàtica de la formació haurà d’estar relacionada amb les següents matèries:

* 1. Formació especialitzada, tècnica, en el camp de producció i prestació de serveis de l’entitat/empresa sol·licitant.
  2. Gestió democràtica, gestió cooperativa, balanç social i coresponsabilitat que incorporin valors de l’economia feminista i de les cures, i preferentment proveïda per entitats de l’Economia Social i Solidària.
  3. Qualsevol altre projecte que acompleixi l’objectiu general de la modalitat.

Es podran organitzar sessions de formació compartides per diferents entitats d’economia social i solidària, per tal d’optimitzar recursos i temps destinat a la realització de les accions, i afavorir la intercooperació.

Despeses subvencionables

Seran subvencionables en aquesta submodalitat les següents despeses elegibles:

* Honoraris dels formadors/es externs.
* Fins al 40% del cost salarial de les persones participants corresponent a les hores de formació.
* Lloguer de béns immobles directament vinculats a la realització de la formació.
* Adquisició de materials i béns consumibles necessaris per la realització de la formació.
* Transport – missatgeria directament vinculats amb la realització de la formació.
* Assegurances
* Viatges i desplaçaments imputables a les activitats del projecte subvencionable. Aquesta despesa es limita a un màxim d’un 10% de l’import de la subvenció.

No són imputables en aquesta submodalitat cap despesa indirecta de les detallades en l’apartat 13.3 de

les bases reguladores.

Obligacions específiques de la modalitat:

Els materials produïts: de difusió, estudis, informes o materials didàctics utilitzats, etc. en el cas de tractar-se de despesa elegible de la subvenció, hauran de tenir llicència Creative Commons -Compartir Igual- (share alike) i no podrà tenir la condició –Sense Obres Derivades- (no derivate Works).

**Ac2. Despeses de matriculació de les persones de l’entitat en accions formatives externes.**

Descripció i tipologia de projectes subvencionables:

Suport al finançament de despeses de matriculació en formació externa realitzada per a persones sòcies, treballadores i voluntàries de les entitats beneficiàries. Caldrà justificar en la sol·licitud la contribució directa de les accions en la millora del projecte empresarial. La formació ha d’estar relacionada amb:

1. Gestió empresarial.
2. Formació tècnica especialitzada en l’àmbit de producció o prestació de serveis de l’entitat-empresa sol·licitant.
3. Gestió democràtica, gestió cooperativa, sostenibilitat ambiental i social, perspectiva de gènere, que incorporin valors de l’economia feminista i de les cures.

Despeses subvencionables:

Seran subvencionables en aquesta submodalitat les següents despeses elegibles:

* Despeses de matriculació en accions formatives externes.

No són imputables en aquesta submodalitat cap despesa indirecta de les detallades en l’apartat 13.3 de

les bases reguladores.

Requisits específics de la submodalitat:

La formació a subvencionar ha de tenir una durada mínima de 150 hores i/o un cost mínim de 300 € per a cada participant.

**Ac3. Pràctiques e les persones estudiants universitàries i de formació dual de FP en entitats i empreses de l’ESS.**

Descripció i tipologia de projectes subvencionables:

Programa d’ajuts econòmics per promoure la realització de pràctiques curriculars i extracurriculars d’estudiants universitaris, i pràctiques d’estudiants de Formació Professional en Dual en cicles de formació professional, en entitats i empreses de l’ESS (en modalitat beca o contracte laboral).

En el moment de la sol·licitud no serà necessari disposar del Conveni de Cooperació Educativa signat amb la Universitat, o l’Acord Formatiu de Col·laboració (o contracte de formació i aprenentatge) signat entre el centre de FP i l’entitat sol·licitant de la subvenció. Si serà exigible la definició del lloc de pràctiques; funcions, objectius d’aprenentatge, sistema de tutories i remuneració previstes, que s’especificaran en el formulari de sol·licitud.

Requisits específics

Els/les alumnes susceptibles de ser beneficiaris/àries dels ajuts han de ser persones residents a la ciutat

o bé estar matriculats/des en universitats o centres de formació de la ciutat.

El programa de pràctiques dels alumnes ha de ser d’una durada mínima de 400 hores.

Només pot presentar-se una sol·licitud per un lloc de pràctiques per entitat sol·licitant.

Serà exigible en el moment de la justificació presentar el Conveni de Cooperació Educativa amb la universitat respectiva, o bé l’Acord Formatiu de Col·laboració (en el cas de beca) o el Contracte de formació i aprenentatge amb el Centre de Formació Professional corresponent.

La formalització de les pràctiques, el desenvolupament del contingut, avaluació i seguiment s’ajustarà a la normativa vigent del Departament d’Educació de la Generalitat de Catalunya i d’altres normes que li siguin d’aplicació.

Caldrà donar d’alta a l’alumne/a en la seguretat social com a alumne/a en pràctiques (tant per pràctiques curriculars com extracurriculars universitàries com per als alumnes de FP en formació dual –modalitat beca-).

Caldrà remunerar l’alumne/a en pràctiques universitàries (curriculars o extracurriculars) amb un cost brut hora mínim de 6€/hora.

Caldrà remunerar l’alumne/a segons la modalitat d’FP dual escollida com a mínim d’acord amb la normativa específica que estableix el Departament d’Educació de la Generalitat de Catalunya.

Despeses subvencionables:

* Despeses d’ajut econòmic –beca- de l’estudiant en pràctiques.
* Despeses de seguretat social de l’alumne en pràctiques.
* Despeses del contracte laboral de la formació dual, modalitat contracte de formació i aprenentatge.
* Despeses de gestió associades a la tramitació del Conveni de Cooperació Educativa o l’Acord Formatiu de Col·laboració.

No són imputables en aquesta modalitat cap despesa indirecta de les detallades en l’apartat 13.3 de les bases reguladores.

Criteris específics de valoració per a les submodalitats Ac1 i Ac2: fins a 4 punts.

* Qualitat de la proposta formativa: Continguts, metodologia, currículum formadors/es relacionada amb la matèria i/o trajectòria del centre organitzador en l'àmbit objecte de formació: 1 punt.
* Impacte de la formació en l’obertura de noves línies de negoci, millores en R+D+I, en la viabilitat econòmica i/o escalabilitat de l’entitat: 1’5 punts.
* Impacte de la formació en la millora dels indicadors de balanç social, responsabilitat ambiental i transparència i bon govern de l’entitat. 0’5 punts.
* L’activitat de formació afecta a més d’una entitat i/o el projecte de formació té impacte en l’enfortiment de la intercooperació i l’enxarxament amb el sector econòmic d’activitat, amb el territori d’actuació i/o amb l’àmbit de l’Economia Social i Solidària: 0.5 punts.
* Nombre de persones (treballadores, sòcies, voluntàries) participants: 0.5 punts.

Criteris específics de valoració per a la submodalitat Ac3: fins a 4 punts.

* Qualitat del pla de pràctiques i impacte en la millora d’aprenentatges de l’alumne/a (objectius d’aprenentatge i funcions, pla de seguiment i tutories previst, recursos aportats per l’empresa a l’alumnat -materials, lloc de treball...): 1 punt.
* Impacte previst de les pràctiques en la millora de l’entitat sol·licitant en els àmbits de producció, prestació de serveis, comercialització o altres (nous coneixements, noves metodologies, R+D+I): 1 punt.
* Experiència prèvia de l’entitat en la gestió de pràctiques universitàries o formació dual. 0.5 punts.
* Millora de les remuneracions de les beques superiors als mínims establerts per a cada tipologia de pràctiques: 0.75 punts.
* Estada de pràctiques superiors a les mínimes establertes de 400 hores: 0.75 punts.

En el cas que una sol·licitud contingui la submodalitat de pràctiques Ac3, conjuntament amb les submodalitats Ac1 i/o Ac2 es valoraran separadament i es realitzarà una mitjana.

**14B. Intercooperació**

**Ba. Intercooperació de 2n i major nivell: Projectes promoguts per entitats de l'Economia Social i Solidària o de les finances ètiques de segon nivell i superior, que contribueixin al desplegament de l’Estratègia BCN 2030 d’ESS de Barcelona, i tinguin per destinatàries a les seves entitats sòcies.**

Persones jurídiques beneficiàries

Poden presentar sol·licitud de subvenció a aquesta modalitat les entitats de segon i superior nivell, que agrupin entitats de primer nivell dels diferents àmbits de l’Economia Social i Solidària especificats en l’apartat 1.1.a de la present convocatòria, que recullin com a objecte social als seus estatuts l'enfortiment d'entitats de l’Economia Social i Solidària i/o que així ho contempli el seu pla de treball aprovat, i que hagi estat un dels seus objectius durant els tres últims anys:

* Entitats representatives i/o referents en algun dels àmbits de l’Economia Social i Solidària (Confederacions, Federacions,...) i/o sòcies de l’AESCAT -Associació d’Economia Social de Catalunya-
* Associacions empresarials representatives i/o referents en algun dels àmbits de l'ESS.
* Entitats representatives i/o referents de les finances ètiques.

Objectius de la modalitat:

* Promoure projectes impulsats des de les entitats representatives o referents de la ESS que contribueixin a l’assoliment dels objectius de l’Estratègia BCN 2030 ESS
* Promoure l’articulació sociopolítica i socioempresarial de l’àmbit representatiu de l’entitat.

Descripció i tipologia de projectes subvencionables

* Projectes que contribueixin a l'assoliment de l’Estratègia BCN 2030 ESS de Barcelona que beneficiïn directament les seves entitats associades.
* Projectes i accions que enforteixin la intercooperació per la millora empresarial i l’escalabilitat dels projectes de les entitats sòcies.
* Projectes i accions que formin i acompanyin els projectes socioempresarials i els sistemes de gestió cooperativa i d’Economia Social i Solidària de les entitats associades.
* Projectes i accions que formin i acompanyin les entitats associades a prendre posició com a agents conscients i actius de l'Economia Social i Solidària, com per exemple proveir-se de productes i serveis amb entitats i empreses d'Economia Social i Solidària, de Consum Responsable o de Mercat Social.
* Projectes que afavoreixin l'enfortiment del sistema de finances ètiques i/o l’ús de les finances ètiques per part de les entitats d’Economia Social i Solidària.
* Projectes de generació d’eines i recursos per la gestió, o bé actualitzar-ne les existents, per d’enfortir les seves entitats associades.
* Projectes d’identificació de corrents, tendències i sectors, sistematització de pràctiques vinculades a la gestió que puguin beneficiar a les entitats associades.
* Accions que fomentin l'ús de instruments de balanç social, ambiental i/o de transparència i bon govern entre les entitats associades.
* Projectes de diagnosi, estudis, recerques, informes, en mitjans digitals o no, que afectin o siguin d'interès pràctic i operatiu per les seves entitats associades i l’ESS.
* Projectes de visibilització i reconeixement de bones pràctiques que afectin o siguin d’interès directe sobre les seves entitats associades.
* Projectes de participació activa i regular en xarxes internacionals, xarxes pròpies de l’Economia Social i Solidària, i grups de treball en l’àmbit participat.
* Projectes de capacitació i assessorament de les entitats d’ESS per tal de licitar en la compra pública.

Requisits específics de la modalitat

És imprescindible que es presenti una proposta tècnica i metodològica de les activitats que es realitzaran en la pròpia entitat i/o les seves associades.

Per les subvencions atorgades per import igual o superior a 20.000 € és necessari un informe d'auditoria per a la justificació. L'import d'aquest informe es considera despesa subvencionable, amb un límit màxim de 1.500 €.

Obligacions específiques de la modalitat

Els materials produïts de difusió, estudis, informes o materials didàctics utilitzats, etc. en el cas de tractar-se de despesa elegible de la subvenció, hauran de tenir llicència Creative Commons -Compartir Igual- (share alike) i no podrà tenir la condició –Sense Obres Derivades- (no derivate Works).

Despeses subvencionables

Seran subvencionables en aquesta modalitat les següents despeses elegibles:

* Retribucions i seguretat social (règim general o règim d’autònoms) del personal propi vinculat/da al projecte subvencionable.
* Treballs realitzats per professionals i empreses externes directament vinculades a l’acompanyament de processos de l’entitat i amb les seves associades.
* Lloguer de bens immobles directament vinculats al projecte subvencionable.
* Adquisició de materials i béns consumibles íntegrament imputables al projecte subvencionable.
* Publicitat i propaganda de les activitats directament vinculades al projecte subvencionable.
* Viatges i desplaçaments imputables a les activitats del projecte subvencionable.
* Despeses de l’informe d’auditoria.
* Altres despeses que de manera justificada puguin imputar-se directament al projecte subvencionable.

Es limita amb un màxim del 25% l’import de la subvenció per a despeses de personal propi assignat al projecte subvencionat (retribucions i seguretat social –règim general o autònoms-).

Les despeses indirectes imputades al projecte, detallades en l’apartat 13.3. de les bases reguladores, no podran superar el 10% de l’import de la subvenció.

Criteris específics de valoració: fins a 4 punts.

* Nombre d’entitats de primer o segon nivell beneficiàries de les accions del projecte subvencionable: 1 punt.
* Qualitat de la proposta, orientació a l’aplicació pràctica, innovació i impacte esperat del projecte subvencionable en les entitats associades: 1 punt.
* Productes associats a la proposta i eines i activitats de comunicació associades: 0’5 punts.
* Impacte del projecte subvencionable en la visualització de l’àmbit de l’Economia Social i Solidària en els sectors econòmic, i a nivell territorial i social i contribució al desplegament de l’Estratègia BCN 2030 ESS: 1’5 punts.

**Bb. Intercooperació de 1r nivell: Projectes d’intercooperació promoguts per entitats i empreses de l’Economia Social i Solidària que contribueixin al desplegament de l’Estratègia BCN 2030 ESS.**

Persones jurídiques beneficiàries

Poden presentar sol·licitud de subvenció a aquesta modalitat les persones jurídiques relacionades en l’apartat 1.1.b de la present convocatòria.

Objectius de la Modalitat:

Donar suport als projectes d’intercooperació i a la seva implementació. S’entenen com a tals, els relatius a la possibilitat i viabilitat de la realització d’acords d’intercooperació referents, entre d’altres aspectes, a l’establiment de mecanismes de col·laboració en matèria de compra-venda de béns i serveis, de disseny en comú d’estratègies per a la innovació, la disminució de costos i millora de la qualitat, l’adquisició conjunta de tecnologia, la capacitació i assessorament per a la licitació col·lectiva en la contractació pública, la utilització d’instruments de finançament, i en general, la contractació de serveis de manera unitària.

Descripció i tipologia de projectes subvencionables:

* Constitució de cooperatives de segon grau, grups cooperatius, o altres formes jurídiques que responguin als valors de l’economia social i solidària.
* Acords de fusió de cooperatives o altres entitats d’ESS.
* Acords d’intercooperació de les entitats i empreses de l’economia social i solidària amb altres organitzacions i empreses, en les que almenys una de les organitzacions sigui una entitat o empresa de l’ESS, que persegueixin l’escalabilitat dels projectes; com ara la creació de central de compres, compartir espais i infraestructures, acords de comercialització conjunta, cooperativització de serveis, fons de contingència o inversió conjunt, instruments digitals conjunts, etc.
* Capacitació i/o assessorament per la concurrència col·lectiva en processos de compra pública.
* Es prioritzaran sectors estratègics i d’interès, com ara: Innovació tecnològica, cooperativa de plataforma, sobirania alimentària, cultura, cures, impuls del REC, mobilitat sostenible, energia renovable, habitatge i tèxtil sostenible.

Despeses subvencionables:

Seran subvencionables en aquesta modalitat el conjunt de despeses elegibles definides en l’apartat 13 de les bases reguladores que estiguin relacionades directament amb la realització del projecte subvencionable. En aquesta modalitat s’acceptarà la imputació de despeses de personal propi de les entitats participants de l’acord de cooperació.

En els projectes d’intercooperació consistents en la creació d’un fons de contingència, seran elegibles les

aportacions realitzades per les entitats i empreses per la creació de fons de contingència de nova creació o noves aportacions als ja existents, consistents en la cobertura d’assegurances i riscos de la gestió ordinària d’activitats i patrimoni de les entitats titulars del fons.

La suma de personal propi assignat al projecte subvencionable (de l’entitat sol·licitant i participants de l’acord cooperació en el seu conjunt) no podrà superar el 50% de l’import de la subvenció.

Caldrà acompanyar a la sol·licitud de subvenció un certificat de participació en l’acord de cooperació signat pels representants legals de cada una de les entitats participants.

No seran elegibles factures d’empreses emeses entre les entitats participants de l’acord de cooperació.

Criteris específics de valoració: fins a 4 punts. (canvis)

* Nombre d’entitats participants en el projecte d’intercooperació i base social d’aquestes: 0’5 punts.
* Pertinença a un sector estratègic: Innovació tecnològica, cooperativa de plataforma, sobirania alimentària, cultura, cures, impuls del REC, mobilitat sostenible, energia renovable, habitatge i tèxtil sostenible: 0’5 punts.
* Impacte del projecte d’intercooperació en la viabilitat econòmica de les empreses participants, en l’obertura de noves línies de negoci, millores en R+D+I, i/o escalabilitat dels participants: 1’5 punts.
* Impacte del projecte subvencionat en la millora dels indicadors de balanç social, responsabilitat ambiental i transparència i bon govern de l’entitat de les persones participants: 0’5 punts.
* Contribució del projecte subvencionable al desplegament de l’Estratègica BCN 2030 ESS; 0’5 punts.
* El projecte subvencionable està relacionat amb la capacitació i/o assessorament per la concurrència col·lectiva en processos de compra pública; 0’5 punts.

**JUSTIFICACIÓ I CONTROL**

En relació amb l’article 19 de les Bases reguladores de la convocatòria, als efectes de la justificació, en el cas de presentació de factures electròniques, caldrà adjuntar una declaració jurada de la persona beneficiària i/o representant legal de l’entitat conforme les factures aportades són les úniques originals (no hi ha altres impressions de les mateixes factures presentades al mateix temps, als efectes i amb les condicions de la justificació de la subvenció municipal, en altres administracions públiques).

Així mateix, en el cas de la presentació telemàtica de la justificació, les factures o documents probatoris equivalents de les subvencions atorgades, que acompanyin a la mateixa, caldrà que estiguin diligenciats pel representant legal del/la beneficiari/ària de la subvenció, fent constar “Aquest document s’ha utilitzat per justificar una subvenció atorgada per l’Ajuntament de Barcelona”

1. Es pot trobar informació sobre el REC en el següent enllaç: http://ajuntament.barcelona.cat/economiasocial-solidaria/ca/noticia/neix-el-rec-elprojecte-pilot-de-la-moneda-ciutadana-a-leixbesos\_637046 (\*\*) El Rec funciona actualment com a prova pilot en 10 barris de la ciutat: Districte de Nou Barris; Ciutat Meridiana, Vallbona, Torre Baró, Roquetes i Trinitat Nova Districte de Sant Andreu: Trinitat Vella, Baró de Viver i Bon Pastor; Districte de Sant Martí; Verneda – La Pau i Besòs-Maresme [↑](#footnote-ref-1)